સાબરકાંઠા જિલ્લા સંકલન અને ફરિયાદ સમિતિની બેઠક જિલ્લા કલેકટરની અધ્યક્ષતામાં મળી હતી. જેમાં ઉપસ્થિત ધારાસભ્યોએ પોતાના વિસ્તારના પ્રશ્નો રજુ કરતા અધિકારીઓની ઉપસ્થિતમાં પ્રશ્નોના નિવારણ અંગે ચર્ચા વિચારણા થઇ હતી. સંકલન અને ફરિયાદ સમિતિની બેઠકમાં ખેડબ્રહ્માના ધારાસભ્ય અશ્વિનભાઇ કોટવાલે વણઝ અને ખેડવા જળાશયના અસરગ્રસ્તોના પુન:વસવાટ, જળ સંચય અભિયાન અંતર્ગત થયેલા કામોની વિગત, વનવાસી મંડળીઓમાં કામ કરતા આદિવાસીઓને વિમા કવચ પુરૂ પાડવા તેમજ આદિવાસી વિસ્તારમાં લીઝ ફાળવવા અંગેના પ્રશ્નો રજૂ કર્યા હતા.